Z A P I S N I K
15. sjednice Vijeća Mjesnog odbora Havidići
održane u četvrtak, 25. kolovoza 2022.
s početkom u 19,00 sati.


Nazočni članovi Vijeća: Dragutin Havidić, Siniša Havidić, Ljiljana Novaković Bokan, Damir Vugrenić, i Enisa Hevešević. 

Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 15. sjednicu Vijeća. Predlaže da se prije utvrđivanja dnevnog reda usvoji zapisnik 14. sjednice. Bez rasprave, jednoglasno (5 “za”), Vijeće prihvaća tekst zapisnika 14. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Predlaže nadopunu dnevnog reda Prijedlogom zaključka o potrebi postave putokaznih tabli u naselju Havidić Selo. Vijeće jednoglasno (5 „za“) prihvaća nadopunu dnevnog reda (1. točka). Obzirom da nema dodatnih prijedloga, nadopunjeni prijedlog dnevnog reda daje na usvajanje.
         Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog zaključka o potrebi postave putokaznih tabli u naselju Havidić Selo 
2. Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.
3. Pitanja, prijedlozi i obavijesti

/ Prelazi se na rad po dnevnom redu. /

Ad 1) Prijedlog zaključka o potrebi postave putokaznih tabli u naselju Havidić Selo

Izvjestitelj je Dragutin Havidić.
U raspravi sudjeluju: Dragutin Havidić, Siniša Havidić i Ljiljana Novaković Bokan.
Vijeće je jednoglasno (5 “za”) donijelo

ZAKLJUČAK
o potrebi postave putokaznih tabli u naselju Havidić Selo

1. Vijeće Mjesnog odbora Havidići raspravljalo je o učestalim prigovorima građana iz Havidić Sela da im se učestalo zalutala vozila okreću na njihovim dvorištima, obzirom na problem s radom aplikacije Google Karte i manji broj putokaznih tabla koje bi usmjerile vozače u smjeru njihovog putovanja.

1. Vijeće Mjesnog odbora Havidići moli da se razmotri mogućnost postave putokaznih tabla na Havidićkoj cesti – 10 metara sjeverno od skretanja za ulicu Viduševinu sa smjerokazima za Pisarovinu, Karlovac, Dubranec, Lučelnica i Pokupsko i na Havidićkoj cesti prije k.br. 63 sa smjerokazima za Pisarovinu, Lučelnicu i Karlovac. 

1. Ovaj se zaključak dostavlja Vijeću Gradske četvrti Brezovica na dalje postupanje. 


Ad 2) Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.

Predsjednik Vijeća izvještava kako je zaprimljen dopis od pročelnice Gradskog ureda za mjesnu samoupravu, civilnu zaštitu i sigurnost kojim su vijeća mjesnih odbora upoznata s Odlukom Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022., a kojom su povećane jedinične cijene Zagrebačkih cesta. Povećanje cijena utjecati će na ugovor o redovitom održavanju nerazvrstanih cesta (povećanje cijena za cca 13 %), plan malih komunalnih akcija mjesnih odbora i asfalterski program (povećanje cijena za cca 13 %), planove komunalnih aktivnosti (povećanje cijena za cca 17 %) te asfalterski program nerazvrstanih cesta I. reda (povećanje cijena za cca 18 %).   
S obzirom na to da više nije bilo pitanja, predsjednik Vijeća zatvara drugu točku dnevnoga reda.

Ad 3) Pitanja, prijedlozi i obavijesti

Dragutin Havidić otvara raspravu.
Ljiljana Novaković Bokan upozorila je da hidrant na Havidićkoj cesti kod objekta mjesne samouprave pušta vodu te da se kolnikom prema okretištu slijeva „čista“ voda. Zatražila je postavu javne rasvjete u ulicama Mikin put i Kuti.
Dragutin Havidić rekao je kako u ulici Korakovo I. odvojak treba premjestiti telefonski kabel s drvenih stupova na betonske. Također na Havidićkoj cesti kod k.br. 38 treba sanirati grabu, a o tome će Dragutin Havidić izvijestiti Zagrebačke ceste.
Predsjednik Vijeća zatvorio je rad sjednice.

[bookmark: _GoBack]Sjednica je završila u 19,30 sati.

Zapisnik sastavio: 							     
Petar Vukelić

KLASA: 024-08/22-003/1692
URBROJ: 251-13-11-8-22-2
Havidić Selo, 25. kolovoza 2022.
                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić



